جے ایف-17 تھنڈر

جے ایف-17 تھنڈر (JF-17 Thunder) ایک کثیر المقاصد لڑاکا طیارہ ہے، جو پاکستان اور چین نے مشترکہ طور پر بنایا ہے۔

جہاز کی پہلی تجرباتی پرواز 2003ء میں چین میں کی گئی جبکہ اس میں مزید بہتریاں لا کر 2006ء میں ایک مرتبہ پھر اسے آسمانوں کی وسعتوں میں چھوڑا گیا۔ 12 مارچ 2007ء کو دو جہاز پاک فضائیہ کے حوالے کیے گئے تاکہ ان کی پرواز کے مزید تجربات کیے جا سکیں۔ ان جہازوں نے 11 روز بعد اسلام آباد میں پہلا فضائی مظاہرہ بھی کیا۔

پاکستان ایروناٹیکل کمپلیکس کامرہ میں پیداوار کے آغاز کے بعد پہلی بار 23 نومبر 2009ء کو یہ طیارے پاک فضائیہ کے حوالے کیے گئے۔ پاک فضائیہ 2010ء کے اوائل سے جے ایف-17 جہازوں کے مکمل اسکواڈرن کے ساتھ کام کر رہی ہے۔

 بناوٹ 
ابتدائی بناوٹ کے لحاظ سے یہ طیاره امریکی ساختہ ایف-16کی نقل تھا۔ جس پر امریکا نے شور برپا کر دیا کہ میرے طیارے کی نقل نہیں اتاری جا سکتی۔ 
 اس وجہ سے طیارے کی دوسری شکل ایف-16 اور میراج لڑاکا طیروں سے قدرِ مشترک ہے۔
اس پورے منصوبے کی قیمت 500 ملین ڈالر کے قریب ہے جبکہ ایک جہاز کی قیمت 15 سے 20 ملین ڈالر ہے۔ اسے پاکستان نے اس وقت بنانا شروع کیا جب امریکا نے 1990ء میں پاکستان سے تیس ایف-16 طیاروں کے پیسے ہڑپ کر لیے اور بعد میں پاکستان کے اوپر اسلحہ کی خریدو فروخت پر پابندیاں عائد کر دیں۔ پاکستان کا کہنا ہے کہ وہ 150 جہاز خریدے گا لیکن یہ شاید بڑھ کر 300 جہاز بھی ہو سکتا ہے۔ پاکستان اور چین کے علاوہ دوسرے ممالک نے بھی اسے خریدنے کی خواہش ظاہر کی ہے ان میں الجزائر، مصر، بنگلہ دیش، مراکش، نائجیریا، میانمار اور زمبابوے شامل ہیں۔

تصغیر|تصغیر|اسلحہ

 جنگی آلات 

اس طیارے میں دو عدد کمپیوٹر نصب ہیں جو اس کے ریڈار یا زمین سے موصول ہونے والی معلومات کو ہواباز تک پہنچاتے ہیں۔ پاک فضائیہ اطالوی ریڈار استعمال کرنا چاہتی تھی لیکن چین نے چند اہم وجوہات کی بنا پر اس کی جگہ چینی ساختہ ریڈار نصب کیا ہے کیونکہ یہ ریڈار چینی اسلحے کے ساتھ موزوں ہے۔ اس میں دو عدد میزائل سے خبردار کرنے والے یونٹ آگے کی طرف لگے ہیں اور ایک پیچھے کی طرف۔ یہ 60 کلومیٹر دور تک کسی بھی آنے والے میزائل کا پتہ لگا سکتے ہیں۔

 اسلحہ 
تصغیر|بائیں|300px|جے ایف-17 23 مارچ 2007ء کی پریڈ کے موقع پر اسلام آباد کی فضاؤں ميں

اس میں ایک 23 ملی میٹر کی مشین گن بھی نصب ہوتی ہے۔ یہ ہوائی جہازوں کے خلاف ایس ڈی-10 اور پی ایل-9 میزائل لے کر جا سکتا ہے۔ جے ایف-17 سمندری جہازوں کے خلاف ایکسوکٹ، سی-801 یا ہارپون میزائل بھی استعمال کر سکتا ہے۔ یہ جی پی ایس کی رہنمائی استعمال کرنے والے بم مثلا ایف ٹی، ایل ٹی اور ایل ایس بم بھی لے جا سکتا ہے۔

اگر اسے لیزر کی رہنمائی والے بم لے کر جانے ہوں تو اسے چین کا بنایا گیا ٹارگٹنگ پاڈ بھی لے جانا ہو گا۔

 فعال تاریخ 

مئی 2025ء میں ہندوستان اور پاکستان کے درمیان تعطل کے دوران، پاکستان ائیر فورس نے پہلی بار JF-17 بلاک III لڑاکا طیارہ دکھایا جو طویل فاصلے تک مار کرنے والے PL-15 سے بصری فاصلے سے فضا میں مار کرنے والے میزائل (BVRAAM) سے لیس تھا۔

 عام معلومات 
 پیمائش 
 عملہ : 1
طیارے کا ہجم
 لمبائی : 14.97 میٹر
 پر کی لمبائی : 9.46 میٹر
 اونچائی : 4.77 میٹر
 وزن : 6411 کلوگرام

 زیر استعمال 

پاک فضائیہ (150 استعمال میں 38 آرڈر پر) 


پیپلز لبریشن آرمی ایئر فورس

عراقی ائیرفورس
(12 آرڈر پر)

آذربائیجانی ائیرفورسز
(16 آرڈر پر)

میانمار ائیرفورس
(7 استعمال میں 9 آرڈر پر)

نائیجیرین ائیرفورس
(3 استعمال میں)

 کارکردگی 
 رفتار : ماک 1.8
 حد : 3000 کلومیٹر
 اونچائی کی حد : 50000 فٹ

 بیرونی روابط 
 ویب سائیٹ

 حوالہ جات 

زمرہ:2003ء میں اولین پرواز کرنے والے طیارے
زمرہ:اکہرا انجن  جیٹ طیارہ
زمرہ:پاک چین تعلقات
زمرہ:پاک فضائیہ
زمرہ:پاکستان ایروناٹیکل کمپلیکس کے طیارے
زمرہ:پاکستان میں سائنس و ٹیکنالوجی
زمرہ:چین-پاکستان عسکری تعلقات
زمرہ:چینگدو ہوائی جہاز
زمرہ:کامنز زمرہ جس کا ربط ویکی ڈیٹا پر ہے
زمرہ:لڑاکا طیارے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:پاکستان کے عسکری آلات
زمرہ:پاکستانی عسکری طیارہ
زمرہ:چینی عسکری طیارہ